Държавен вестник, бр. 11, 2026 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  11
процес в сладкарски цехове (самостоятелни или прилежащи) и заведения за хранене и 
развлечения. Те извършват оценка на външното качество на суровините (визуален преглед за 
свежест, цвят, консистенция), приемане и подреждане на продуктите за съхранение според 
изискванията за безопасност. Подготвят работните зони, като осигуряват необходимата чистота 
и организират пространството за ефективна работа. 
Извършват първична обработка на суровини – пресяване на брашно, измерване на 
продукти, белене и нарязване на плодове, омесване на тесто под ръководството на 
квалифициран персонал. Спазват точно зададени рецептури и технологични инструкции при 
изпълнение на задачите. Подреждат суровини и спомагателни материали за съхранение според 
изискванията за качество и безопасност. 
Отговорни са за поддръжката и почистването на основното оборудване и инструменти 
след приключване на работа.  
Работата се извършва ръчно и с помощта на основно кухненско обзавеждане, базови 
механични уреди и технологично оборудване, типично за производствени помещения по 
сладкарство и пекарство. Използват се електроуреди, хладилни съоръжения, измервателни 
уреди и др. Работната среда включва производствени зони с повишена влажност и температура, 
където се спазват стриктни санитарно-хигиенни изисквания и правила за безопасност при 
работа. 
Обучаемите придобиват умения за работа под наблюдение или с ограничена 
самостоятелност, като изпълняват конкретни задачи от производствения процес: приготвяне на 
теста, дозиране на съставки, подготовка за термична обработка, охлаждане и съхранение на 
изделия. 
Спазват се технологични инструкции за приготвяне и обработка на продуктите. 
Работещите следват процедурите за хигиена и безопасност, като използват лични предпазни 
средства (престилки, ръкавици, шапки) и прилагат правила за санитарен контрол. При 
необходимост използват базов специализиран софтуер за управление на производствени 
рецептури или контрол на складови наличности под ръководството на по-опитни служители. 
Работят с базови кухненски уреди и инструменти (ножове, тел за разбиване, миксери, 
тестомесачки, топлинни уреди, уреди за съхранение и др.). 
Почистват, измиват и дезинфекцират наличното оборудване, инструментите и 
помещенията. 
Важно е  да поддържат висока лична хигиена и да работят с отговорност и прецизност, 
особено при изпълнение на технологични инструкции и задачи, които изискват точност при 
измерване, смесване или оформяне на продукти. 
Изисква се способност за ефективна работа в екип, като се спазват установените 
технологични изисквания и стандарти за безопасност на храните. Лицата трябва да притежават 
основни познания по санитарно-хигиенни изисквания и мерки за осигуряване на безопасност на 
хранителните продукти. 
2.2. Втора степен на професионална квалификация по професията 
Специалистите, придобили втора степен на професионална квалификация в областта на 
сладкарството и пекарството, прилагат рецептури и базови технологии за приготвяне на 
разнообразни сладкарски изделия, спазвайки установените технологични процеси и норми за 
качество. Те осигуряват безопасността на храните чрез стриктно прилагане на изискванията на 
системите за управление на безопасността на храните като НАССР и поддържат устойчивост в 
хранителната верига, оптимизирайки употребата на суровини и минимизирайки отпадъците. 
Работата се извършва с модернизирано кухненско оборудване – професионални уреди, 
тестомесачки, кухненски роботи, темпериращи машини, автоматизирани уреди с прецизен